Manurhin

Manurhin a oa un embregerezh armoù-tan gall, bet krouet e 1919 dindan an anv Manufacture de machines du Haut-Rhin ha diazezet e Mulhouse (Haut-Rhin). Produiñ a reas mekanikoù evit industriezh ar boued da gentañ, met treiñ a reas e 1922 war-zu ar produiñ munisionoù bihan o c'halibr. Kartouchennoù chase a savas da skouer, dindan an anv merk Fulma. Adalek 1945 e ledanaas e dachenn en ur sevel skouterioù, hag armoù-tan skañv, en ur broduiñ pistolennoù an embregerezh Walther dindan aotre, evel ar PP, ar PPK hag ar P38. Ober a reas ivez fuzuilhoù-arsailh SIG SG 540 dindan aotre er bloavezhioù 1970 ha 1980.

Brud a dapas Manurhin adalek ar bloavezhioù 1970 gant e revolverioù : an MR 73, implijet gant ar GIGN gall da skouer, hag ar Manurhin MR 88, implijet gant polisoù ar vro-se. E 1998 e tivizas gwerzhañ e rann armoù skañv da Chapuis. Er bloavezhioù 2000 e voe adprenet gant ar strolladoù Matra ha Nexter, a-raok bezañ gwerzhet e 2018 d'ar strollad emiratat Emirates Defense Industries Company PERRU Axel, Manurhin, ancien fleuron de l’industrie française, passe sous contrôle émirien, La Croix, 06/08/2018 (lennet d'ar 07/05/2025). Adanvet eo bet Manufacture du Haut-Rhin, hag ispisializet eo bremañ war sevel ha staliañ mekanikoù evit produiñ munisionoù MANUFACTURE DU HAUT-RHIN (MANURHIN), L'Industrie Recrute (lennet d'ar 07/05/2025).

 Produioù 

 Armerezh 

 Revolverioù ha pistolennoù 

 Walther PP (dindan aotre)
 Walther PPK (dindan aotre)
 Walther P38 (dindan aotre)
 MR 73
 MR 88
 MR 93
 MR 96
 RMR


 Fuzuilhoù-arsailh 

 SIG SG 540 (dindan aotre)

 Munisionoù 

 Kartouchennoù chase (merk Fulma)
 Obuzioù 20 × 102 mm hag 20 × 139 mm
 Obuzioù 30 × 113 mm (evit kanolioù DEFA ar c'hirri-nij Jaguar, Mirage, Super-Étendard)
 Obuzioù 35 × 228 mm ha 40 mm Bofors
 Roketennoù evit an LRAC F1thumb|200x200px|Ur skouter Manurhin DKW (1958)

 A bep seurt 
 Skouter Manurhin

 Levrlennadur 
  BASTIÉ Jean-Pierre, CASANOVA Daniel, Les pistolets Manurhin : pistolets automatiques, revolvers et fusils d'assaut, Crépin-Leblond, 2015, 168 p., ISBN 9782703004035

 Daveennoù 

Rummad:Embregerezhioù savet e 1919
Rummad:Embregerezhioù armoù-tan
Rummad:Embregerezhioù Bro-C'hall
Rummad:Embregerezhioù aet da get
Rummad:Embregerezhioù munisionoù